CELEX: 22009D0147
Language: sk
Date: 2009-12-04 00:00:00
Title: Rozhodnutie Spoločného výboru EHP č. 147/2009 zo 4. decembra 2009 , ktorým sa mení a dopĺňa príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) k Dohode o EHP

11.3.2010   
            
            
               SK
            
            
               Úradný vestník Európskej únie
            
            
               L 62/45
            
         ROZHODNUTIE SPOLOČNÉHO VÝBORU EHP
   č. 147/2009
   zo 4. decembra 2009,
   ktorým sa mení a dopĺňa príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XVIII k dohode bola zmenená a doplnená rozhodnutím Spoločného výboru EHP č. 51/2009 z 24. apríla 2009 (1).
            
         
               (2)
            
            
               Smernica Rady 2004/113/ES z 13. decembra 2004 o vykonávaní zásady rovnakého zaobchádzania medzi mužmi a ženami v prístupe k tovaru a službám a k ich poskytovaniu (2) sa má začleniť do dohody,
            
         ROZHODOL TAKTO:
   Článok 1
   Za bod 21b (smernica 2006/54/ES Európskeho parlamentu a Rady) prílohy XVIII k dohode sa vkladá tento bod:
   
               „21c.
            
            
               
                  32004 L 0113: smernica 2004/113/ES z 13. decembra 2004 o vykonávaní zásady rovnakého zaobchádzania medzi mužmi a ženami v prístupe k tovaru a službám a k ich poskytovaniu (Ú. v. EÚ L 373, 21.12.2004, s. 37).
               Ustanovenia smernice sa na účely tejto dohody vykladajú s touto úpravou:
               V článkoch 5 a 17 sa pod dátumom ‚21. december 2007‘ rozumie dátum ‚30. jún 2010‘.“
            
         Článok 2
   Znenie smernice 2004/113/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 5. decembra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. decembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
      
   
   
      (1)  Ú. v. EÚ L 162, 25.6.2009, s. 32.
   
      (2)  Ú. v. EÚ L 373, 21.12.2004, s. 37.
   
      (3)  Ústavné požiadavky boli oznámené.
   
      Spoločné vyhlásenie zmluvných strán k rozhodnutiu č. 147/2009, ktorým sa smernica 2004/113/ES začleňuje do Dohody o EHP
      „Smernica 2004/113/ES je založená na článku 13 Zmluvy o ES, ktorý bol zavedený Amsterdamskou zmluvou a nie je zahrnutý do Dohody o EHP. Začlenením smernice 2004/113/ES do Dohody o EHP nie je dotknutý rozsah pôsobnosti Dohody o EHP.“